पाएं अपने शहर की ताज़ा ख़बरें और फ्री ई-पेपरडाउनलोड करें
चंपानगर के कोहवारा पंचायत वार्ड-18 स्थित चरैया रहिका गांव जयनारायण सिंह (65) का पूर्णिया जिले के एक प्राइवेट सीमांचल अस्पताल में 3 मई 2021 की शाम कोरोना से मौत हो गई। मृतक के पुत्र पप्पू कुमार सिंह ने बताया कि जयनारायण सिंह को सांस फूलने की तकलीफ पर भर्ती कराया था। चिकित्सक ने भर्ती के दौरान ही 65 वर्षीय जयनारायण सिंह की कोरोना एंटीजन जांच की तो वह पॉजिटिव आए। पप्पू ने कहा कि मेरे पिताजी की मौत कोरोना से हुई है, लेकिन सीमांचल अस्पताल प्रबंधन की ओर से फिलहाल प्रमाणपत्र नहीं दिया गया है। बुधवार को अस्पताल से डेथ सर्टिफिकेट लाने की बात कहकर केनगर पीएचसी में सौंपने की जानकारी दी गई। बताया कि पिताजी का दाह संस्कार मंगलवार को गांव के ही कारी कोशी नदी श्मशानघाट पर किया गया है। पीएचसी प्रभारी डॉ. एससी झा ने मृतक जयनारायण सिंह का सरकारी दस्तावेज में कोरोना पॉजिटिव होने को लेकर पुष्टि नहीं है। उन्होंने बताया कि मृतक परिजनों द्वारा कोरोना से हुई मौत का डेथ सार्टिफिकेट प्रस्तुत करेंगे तो वहां से आवश्यक पहल की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn